# Om vlanPlot

vlanPlot er et system utviklet for den hensikt å gi en grafisk fremstilling av nettverket ved NTNU. I tillegg til informasjonen om topologien i nettet vises også laststatistikker for alle enheter og linker.

## Forklaring

Følgende ikoner benyttes:

Ikon | Navn | Forklaring
| Ruter | Denne enheten videresender IP-pakker.
| Ekstern ruter | Enhet som forbinder NTNUs nettverk med omverdenen.
| FDDI-ring | Fiberoptisk ring.
| Stam-link | Fungerer tilsvarende som en ruter og lar enhetene tilknyttet kommunisere med hverandre.
| LAN (subnett) | Logisk IP-subnett/VLAN ut fra ruter.
| Svitsj | Ethernet pakkesvitsj (kjerneutstyr).
| SNMP HUB | Ethernet HUB/switch (kantutstyr) som benytter SNMP.
| HUB | Ethernet HUB/switch (kantutstyr) som ikke benytter SNMP.
| Server | PC som hovedsakelig benyttes som server.
| Arbeidsstasjon | PC som hovedsakelig benyttes som arbeidsstasjon.
| Udefinert | Ikke definert enhet, feil i beskrivelse av enheten.

Strekene mellom enhetene er fastlinjer. Strekene har tykkelse som illustrerer kapasiteten, og farge som viser gjennomsnittlig og maks last for ulike intervaller valgt fra knapp-panelet til venstre.
vlanPlot viser ved oppstart gjennomsnittlig last med 5 minutters intervall.
Alle linjer mellom enheter er delt i to, og delen nærmest hver enhet viser utgående data for denne.

Mer informasjon om enheter/linjer vises ved å holde muspekeren stille over en enhet/link et lite øyeblikk.

Ved å trykke på en enhet med venstre musknapp endres fokus til denne enheten, og kun linker ut fra denne vises. Det er mulig å navigere seg nedover i strukturen ved så å velge å fokusere på et subnett/VLAN ut fra en ruter.

Ved å trykke på en enhet/linje med høyre museknapp vises en meny der man kan velge å åpne et nytt nettleser-vindu med relevant informasjon fra Cricket (lastdata) og Netflow (merk: begrenset adgang).

vlanPlot består hovedsaklig av to deler; Innsamling av lastdata via Cricket (Trygve Lunheim & John-Magne Bredal) og visualisering av data via en Java applet (Kristian Eide).

## Systemkrav

Nettleser med støtte for minst Java 1.1
Dette betyr i praksis minst Netscape 4.0 eller Internet Explorer 4.0, eller annen nettleser med Java-plugin.

## Problemer

Skulle vlanPlot henge, kan den restartes ved å trykke "reload"-knappen i nettleseren. Send gjerne en e-post til Kristian Eide hvis du oppdager feil.

Last modified: Thu Jan 11 06:48:00 CET 2001